**Likumprojekta „Grozījumi likumā “Par Latvijas Republikas dalību Kioto protokola elastīgajos mehānismos”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts “Grozījumi likumā “Par Latvijas Republikas dalību Kioto protokola elastīgajos mehānismos”” (turpmāk – likumprojekts) izstrādāts, lai pilnveidotu un tehniski precizētu nacionālos tiesību aktus atbilstoši Apvienoto Nāciju Organizācijas (turpmāk – ANO) Vispārējās konvencijas par klimata pārmaiņām 1997. gada 11. decembra Kioto protokola, kas stājas spēkā 2005. gada 16. februārī (turpmāk – Kioto protokols) un Kioto protokola Dohas grozījuma, kā arī ES tiesību aktu, t.sk. Komisijas 2013. gada 2. maija regulā (ES) Nr. 389/2013 ar ko izveido Savienības reģistru saskaņā ar Eiropas Parlamenta un Padomes Direktīvu 2003/87/EK un Eiropas Parlamenta un Padomes Lēmumu Nr. 280/2004/EK un Lēmumu Nr. 406/2009/EK un atceļ Komisijas Regulu (ES) Nr. 920/2010 un Regulu (ES) Nr. 1193/2011 (turpmāk – Regula 389/2013) un Eiropas Parlamenta un Padomes 2013. gada 21. maija regulā (ES) Nr. 525/2013 par mehānismu siltumnīcefekta gāzu emisiju pārraudzībai un ziņošanai un citas informācijas ziņošanai valstu un Savienības līmenī saistībā ar klimata pārmaiņām un par Lēmuma Nr. 280/2004/EK atcelšanu (turpmāk – Regula 525/2013), prasībām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un konstatētās problēmas  Likumā “Par Latvijas Republikas dalību Kioto protokola elastīgajos mehānismos”(turpmāk – Likums) normās un atsevišķos citos Latvijas Republikā spēkā esošajos normatīvajos aktos lietotā terminoloģija par vienību veidiem ir savstarpēji neprecīza. Nepieciešams precizēt Likumā lietoto terminoloģiju atbilstoši Eiropas Savienības (turpmāk – ES) tiesību aktos, t.sk. apstiprinātajos grozījumos lietotai terminoloģijai.  Likumā nav ietverts skaidrs formulējums par starptautiskās emisijas vienību tirdzniecības rezultātā iegūto līdzekļu atlikumu izmantošanu.  Normatīvā akta regulējumā ir nepilnības par Kioto protokola projektu mehānismu īstenošanu Latvijas Republikas teritorijā un ārpus tās, kā arī sertificēto emisiju samazinājumu un emisijas samazinājuma vienību piešķiršanu. Ar jauna regulējuma apstiprināšanu spēkā esošie Ministru kabineta (turpmāk – MK) 2008. gada 7. jūlija noteikumi Nr. 510 “Kioto protokola projektu mehānismu īstenošanas kārtība” zaudēs spēku.  Grozījumu mērķis un būtība  Likuma 1.panta 1.punkts redakcionāli precizēts. Precizēts termina “Kioto protokola projektu mehānismi ” skaidrojumu, kas tiek izmantots šajā likumā un attiecīgi izstrādājamajos MK noteikumos atbilstoši Likuma 14. pantam.  Likuma 1. panta 2., 4.-7. punkts tiek svītrots, jo izmantotie termini ir definēti citos normatīvajos aktos –Regulā 389/2013 un Regulā 525/2013.  Likuma 1. panta 3. punktā lietotā terminoloģija “siltumnīcefekta gāzu emisijas vienība” tiek precizēta kā “Kioto vienība”. Likuma 1. panta 3. punkta termins ir skaidrots Regulā 389/2013.  Likumā ir veikti precizējumi, lai ievērotu vienotu un korektu terminoloģijas izmantošanu (Likuma 1. panta 8. punktā, 3. panta 2. punktā, 5. panta pirmajā, otrajā, ceturtajā, piektajā daļā, 7. panta pirmajā daļā, 12. panta sestajā daļā.).  Likumprojekts Likuma 1. pantu paredz papildināt ar definīcijām “kopīgi īstenojamais projekts”, “tīras attīstības mehānisma projekts” un “Kioto protokola projektu mehānismi”, lai būtu skaidrāks regulējums un būtu iespējams nošķirt, kādas vienības var tikt piešķirtas katra Kioto protokola projektu mehānisma, t.i., kopīgi īstenojama projekta un tīras attīstības mehānisma projekta īstenošanas rezultātā.  Likuma 4. pantā ir precizēti termini attiecībā uz tiem emisijas vienību veidiem, uz kuriem Latvijas Republikai ir īpašumtiesības un kuru tiesiskais valdītājs ir Vides aizsardzības un reģionālās attīstības ministrija, iekļaujot ne vien noteiktā daudzuma vienības, bet arī emisijas samazināšanas vienības, sertificētos emisiju samazinājumus un piesaistes vienības.  Likuma 5. pantā precizēti termini, paredzot, ka Latvijas Republika var pārdot Kioto vienības.  Likuma 6. panta izslēgšana ir nepieciešama, jo tiesību normas, kas attiecas uz siltumnīcefekta gāzu emisijas vienību reģistru, ir ietvertas MK 2014. gada 20. maija noteikumos Nr. 250 “Noteikumi par darbībām emisijas reģistrā” (turpmāk – MK noteikumi Nr. 250), kā arī izriet no ES regulām.  Likuma 8. pants ir papildināts ar formulējumu par starptautiskās emisijas vienību tirdzniecības rezultātā iegūto līdzekļu atlikumu turpmāku izmantošanu. Klimata pārmaiņu finanšu instrumenta (KPFI) finansēto projektu finansējuma saņēmējs piecu gadu laikā pēc projekta aktivitāšu īstenošanas katru gadu veic projekta rezultātu monitoringu, kuru iesniedz līdz nākamā gada 31. janvārim SIA “Vides investīciju fonds”.  Likuma 10. panta pirmās daļas 6. punkts paredz Vides aizsardzības un reģionālās attīstības ministrijai sagatavot un līdz kārtējā gada 1. aprīlim iesniegt MK informatīvo ziņojumu par klimata pārmaiņu finanšu instrumenta darbību iepriekšējā gadā, tomēr minēto termiņu ir nepieciešams pagarināt (līdz 1. jūnijam), jo divi mēneši ir ļoti īss laika posms, lai SIA “Vides investīciju fonds” apkopotu un sagatavotu informāciju par īstenoto projektu rezultātu monitoringu, kas ir informatīvā ziņojuma neatņemama nodaļa.  Grozījums Likuma 13. panta otrajā daļā nepieciešams, lai precizētu Kioto protokola projektu mehānismu apstiprināšanas nodrošināšanu.  Likuma 13. panta pirmās daļas izslēgšana ir nepieciešama, jo termini tiek skaidroti 1. pantā. Likuma 14. pants tiek izteikts jaunā redakcijā:  Likuma 14. panta 1. punkts precizēts, papildinot, ka Ministru kabinets nosaka kārtību, kādā Latvijas Republikā īsteno Kioto vienību piešķiršanu. Grozījums nepieciešams, lai būtu skaidri nodalīts deleģējums MK noteikt kārtību par to Kioto vienību piešķiršanu, kuru neregulē ANO Vispārējās konvencijas par klimata pārmaiņām 1. pielikumā neiekļautās līgumslēdzējas puses tiesību akti. (sk. nākamo apakšpunktu).  - nepieciešams svītrot Likuma 14. panta 2. punktā noteikto pienākumu izstrādāt kārtību, kādā piešķir sertificētos emisiju samazinājumus, jo tīras attīstības mehānisma īstenošanas un sertificēto emisiju samazinājumu piešķiršanas kārtību nosaka ANO Vispārējās konvencijas par klimata pārmaiņām 1. pielikumā neiekļautās līgumslēdzējas puses tiesību akti.  - kārtību, kādā ES emisijas kvotu tirdzniecības sistēmā izmanto emisijas samazināšanas vienības un sertificētos emisiju samazinājumus, nosaka *Eiropas parlamenta un padomes 2003. gada 13. oktobra direktīva Nr. 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK* (turpmāk – direktīva 2003/87/EK), kas ir pārņemta ar Ministru kabineta 2014.gada 20.maija noteikumiem Nr. 250 “Noteikumi par darbībām emisijas reģistrā”. Līdz ar to nepieciešams svītrot Likuma 14. panta 3. punktā noteikto pienākumu izstrādāt kārtību, kādā izmanto emisijas samazināšanas vienības un sertificētās emisijas samazināšanas vienības. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija. |
| 4. | Cita informācija |  |
|  | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts neietekmēs sabiedrības mērķgrupas, jo tajā paredzētie grozījumi ir tehniska rakstura un tie pilnveido spēkā esošo kārtību. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ņemot vērā, ka grozījumi, kas paredzēti Likumprojekta 14. pantā precizē deleģējumu, būs nepieciešams izdod jaunus MK noteikumus. Līdz ar to spēku zaudēs MK 2008. gada 7. jūlija noteikumi Nr. 510 “Kioto protokola projektu mehānismu īstenošanas kārtība”.  Deleģējums MK noteikumiem nepieciešams, lai izstrādātu kārtību, kādā atbilstoši Kioto protokolam īsteno kopīgi īstenojamos projektus Latvijas Republikas teritorijā un piešķir emisijas samazināšanas vienības, kā arī izsniedz apliecinājumu Kioto protokola projektu mehānismu īstenošanai ārpus Latvijas Republikas teritorijas. |
| 2. | Atbildīgā institūcija | Vides aizsardzības un reģionālās attīstības ministrija. |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | | | | |
| 1. | Saistības pret Eiropas Savienību | Direktīva 2003/87/EK.  Regula 389/2013.  Regula 252/2013. | | | |
| 2. | Citas starptautiskās saistības | Kioto protokols | | | |
| 3. | Cita informācija | Nav. | | | |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | | Direktīva 2003/87/EK | | |
| A | | | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos  ES tiesību aktos |
| Regulas 389/2013  3. panta 6., 10. punkts un  Regulas 525/2013  3. panta 7., 8., 9.,10. punkts | | | Likumprojekta 1.pants | Tiesību norma izpildīta pilnībā. | Nav attiecināms |
| Regulas 389/2013  3. panta 12. punkts | | | Likumprojekta 1.pants | Tiesību norma izpildīta pilnībā. | Nav attiecināms |
| Nav attiecināms | | | Likumprojekta 2.pants | Nav attiecināms | Nav attiecināms |
| Nav attiecināms | | | Likumprojekta 3.pants | Nav attiecināms | Nav attiecināms |
| Nav attiecināms | | | Likumprojekta 4.pants | Tiesību norma izpildīta pilnībā. | Nav attiecināms |
| Nav attiecināms | | | Likumprojekta 5.pants | Tiesību norma izpildīta pilnībā. | Nav attiecināms |
| Nav attiecināms | | | Likumprojekta 6.pants | Nav attiecināms | Nav attiecināms |
| Nav attiecināms | | | Likumprojekta 7.pants | Nav attiecināms | Nav attiecināms |
| Regulas 389/2013 3. panta 6. punkts | | | Likumprojekta 8.pants | Nav attiecināms | Nav attiecināms |
| Kioto protokola 6. un 12. pants | | | Likumprojekta 9.pants | Tiesību norma izpildīta pilnībā. | Nav attiecināms |
| Nav attiecināms | | | Likumprojekta 10.pants | Nav attiecināms | Nav attiecināms |
| Nav attiecināms | | | Likumprojekta 11.pants | Nav attiecināms | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | | Stingrākas prasības netiek piemērotas. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Nav | | |
| Cita informācija | | | Nav. | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts tiks ievietots Vides aizsardzības un reģionālās attīstības ministrijas tīmekļvietnē sabiedrības viedokļa sniegšanai. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

*Anotācijas III un VII sadaļa – projekts šīs jomas neskar.*

vides aizsardzības un reģionālās K. Gerhards

attīstības ministrs

Vīza:

Valsts sekretārs R. Muciņš

2017.05.12. 16:10

R.Kašs; 67026538

S.Grīnvalde; 67026907,

sofija.grinvalde@varam.gov.lv